Spis č.:A/2012/21488
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.2 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 22/2011.

Zákazka na poskytnutie služieb s názvom: Zabezpečenie prípravy a podávania Primátorského punču 2012

Postup pri zákazke s nízkou hodnotou typu A.2 je dvojetapový, t.j. v prvej etape sa predkladajú požadované doklady a vzorky, ktoré sú stanovené pre splnenie podmienok účasti. 

A.	Prvá etapa:
1)	Podmienky účasti sú nasledovné:  
1.1.  Uchádzač predloží doklad o oprávnení dodávať tovar a  poskytovať požadované služby 
   1.2.  Uchádzač predloží  zloženie 1 litra  alkoholického a 1 litra nealkoholického punču
   1.3    Uchádzač predloží  za účelom degustácie 1 liter  alkoholického a 1 liter nealkoholického punču v neoznačených fľašiach 
Uchádzač musí v prvej etape na preukázanie splnenia podmienok účasti predložiť nasledovné doklady:
- výpis z obchodného registra alebo živnostenský list  alebo potvrdenie o pridelení  
  IČO /fotokópia/, z ktorého vyplýva oprávnenie dodávať tovar a  poskytovať požadované  
  služby
- rozhodnutie RÚVZ /súhlas verejného hygienika s poskytovaním stravovacích služieb/.
Zároveň doručí:
  	- zloženie 1 litra  alkoholického a 1 litra nealkoholického punču
- za účelom degustácie 1 liter  alkoholického a 1 liter nealkoholického punču v neoznačenej 
  fľaši
Požadované doklady a vzorky uchádzač doručí  verejnému obstarávateľovi v stanovenej lehote v uzatvorenej  krabici s označením: Zabezpečenie prípravy a podávania Primátorského punču 2012, č. spisu: A/2012/21488 -  NEOTVÁRAŤ“ osobne na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. Doklady môžu byť staršie ako 3 mesiace pokiaľ sú aktuálne a platné.
2)	Termín na predloženie dokladov a vzoriek vrátane punču /1 l alkoholický, 1 liter nealkoholický/ je do: 14.11.2012 do 10:30 hod.
3)	Doklady a vzorky doručené po termíne alebo ak nebudú doručené všetky doklady a vzorky nebude uchádzač postupovať podľa tohto Postupu, takéto doklady a vzorky nebudú brané do úvahy a nebudú posudzované.
4)	Spôsob vyhodnocovania ponúk: komisia na otváranie a vyhodnotenie ponúk priradí ku každej ponuke body na základe degustácie punču. Do 2. kola postupujú maximálne 3 ponuky s najvyššími počtami bodov za podmienky, že uchádzači predložili aj požadované doklady.
5)	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti a postúpili do 2. kola bude oznámený termín na predloženie cenovej ponuky a e-mailová adresa, na ktorú  budú ponuky zasielať.  

B.	Druhá etapa:
1)	Ponuku môže predložiť iba uchádzač, ktorí splnil podmienky účasti a bol vyzvaný na predloženie cenovej ponuky.
2)	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa prílohy č. 1.  Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. Prílohu ponuky tvoria aj jednotkové ceny /vyplnená príloha výzvy č. 2/. Ponuka uchádzača, ktorý nepredloží jednotkové ceny nebude hodnotená. Uchádzač predloží cenovú ponuku ako kalkuláciu na predpokladané množstvo alkoholického aj nealkoholického množstva spolu. Fakturácia bude realizovaná podľa skutočnej spotreby.
3)	Ponuku, t. j. doplnenú výzvu verejného obstarávateľa uchádzač zašle výlučne na e-mailovú adresu uvedenú pre ponuky vo výzve. 
4)	Ponuky zaslané po termíne alebo na inú e-mailovú adresu  nebudú vyhodnocované.
5)	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa alebo nebude úplná, takáto ponuka nebude braná do úvahy/ nebude vyhodnocovaná/.
6)	Úspešným uchádzačom bude ten, kto bude mať platnú cenovú ponuku a súčasne bude  jeho ponuka najvýhodnejšou podľa stanovených kritérií. 
7)	Kritériom na hodnotenie ponúk je:  najnižšia celková cena spolu.
8)	Úspešný uchádzač je povinný dodržiavať rovnakú kvalitu počas celého podávania punču ako je kvalita predložených vzoriek počas celej doby poskytovania služby.

Prílohy: 
Príloha č. 1 - Opis predmetu zákazky
Príloha č. 2 -  Jednotkové ceny